Eevahenna Aalto

Eevahenna Aalto (født 11. august 1944 i Helsingfors) er en finsknorsk bildekunstner som særlig arbeider med tekstilkunst. Hun har bodd i Norge siden 1970, og bor i Hammerfest.

Hun er utdannet fra Den frie kunstskolen i Helsingfors 1966–68; Kreeta Pohjanheimos tekstilskole i Helsingfors 1966–70 og Bergen kunsthåndverkskole 1975–76. 

Hun har hatt utsmykningsoppdrag ved flere offentlige bygg i Nord-Norge, blant annet Hammerfest sykehus, Setermoen leir, Finnmark sykepleierhøyskole, Hammerfest bibliotek, politihuset i Tromsø, Nornefeltet og Bardufoss flyterminal. Hennes altertavle til Hamarøy kirke ble avduket i 1990, og ble i 2000 brukt som motiv på et norsk frimerke (NK 1408).

Referanser

Eksterne lenker 
 

Norske tekstilkunstnere
Personer fra Helsingfors
Personer fra Hammerfest kommune